Massaria antiga

Su jù lentu, ene pàschidu1 e cabale2
da massaju peritu acopiadu
s'acostat remuzende a su juale
e da ch'est giuntu isbufat aibbadu3.

E a sa tira abberit s'indoradu
sulcu ferri-apuntida sa entale.
E intzensan da cabitale a cabitale
su iradolzu 'e fumu profumadu.

Puntan fortzende sa lunada corra4
abbeminde5 e infustos de suore,
aradu trainende e aradore

in sa fecunda tula a s'anda e torra
e a s'ilgiunta raspan sa petorra
cun sa limba a s'insoro protetore.

Chena die

1  ene pàschidu: Ben pasciuto, grasso.
2  cabale: detto di buoi ben aggiogati (della stessa forza e corporatura)
3  aibbadu: sicuro di sé.
4  lunada corra: Lunate corna di carducciana memoria.
5 abbeminde: affannati.